Sakura Haruno

**Sakura Haruno** (春野サクラ, *Haruno Sakura*) je kunoiči iz Sela sakrivenog u lišću. Na početku svoje karijere nindže i boravka u timu 7, Sakura nije bila dobro pripremljena na život jednog šinobija i komplikacije u odnosima svoja dva saborca. U želji da promeni ovu činjenicu, Sakura počinje ozbiljan trening sa svojom učiteljicom Cunade i postaje pravi kunoiči spreman da zaštiti svoje prijatelje i selo.

## Prošlost

Sakura je imalo manje-više normalno detinjstvo, provedeno sa oba roditelja, bez tragedija koje su doživeli njeni budući saborci Naruto i Saske. Malo po ulasku na nindža akademiju sela lišća, neke devojčice iz njenog razreda su počele konstantno da je zadirkuju zbog njenog visokog čela. Sakura je pokušala da sakrije svoje čelo šiškama ali je to samo povećalo zadirkivanje vršnjakinja. Jednog dana, Ino Jamanaka joj je prišla, ohrabrila je da skloni šiške, i njih dve su postale najbolje prijateljice.

Narednih godina, Ino je svojim prijateljskim delovanjem uspela da pomogne Sakuri da se odbrani od nasilnika i izgradi svoju ličnost. I ako joj je bila zahvalna za to, Sakura odlučuje da izađe iz Inine senke i postane više jednaka njoj. Kada je saznala da je su obe zaljubljene u istog dečaka, Saskea Učihu, Sakura i Ino zaključavaju svoje prijateljstvo i počinju takmičenje oko toga koja će prva osvojiti Saskea, što biva početak njihovog budućeg rivalstva.

## Izgled

Sakura ima svetao ten, zelene oči i ružičastu kosu. Kao devojčica na akademiji, nosila je šiške preko celog čela kako bi se odbranila od zadirkivaanja drugova iz razreda koji su je zvali "bilbord čelo" (デコリーン, *Dekorīn*).

Ino Jamanaka ju je ohrabrila da to ne radi i Sakura od tada zabacuje kosu pozadi kako bi i drugi mogli da joj vide lice. Kada je već završavala akademiju, njena kosa je narasla do pola leđa iz razloga što je Sakura čula glasinu da Saske samtra dugu kosu privlačnom. Na čunin ispitu u šumi smrti, Sakura je odsekla kosu na dužiu do ramena kako bi se oslobodila od Kin Cuči. Od tada, pa na dalje, nastavlja da nosi kosu te dužine, koju vezuje u konjski rep kada joj smeta. Kako je Sakura postajala starija priznato je da je postala vrlo atraktivna, dok je Džeraja rekao da sve više počinje da liči na Cunade.

* Sakura na početku prvog dela.
* Sakura kroz najveći deo prvog dela.
* Sakura u drugom delu.
* Sakura tokom Četvrtog svetskog rata šinobija.
* Sakura, dve godine posle Četvrtog rata šinobija.
* Sakura u trećem delu.
1/6U prvom delu, Sakura je nosila crvenu kipao haljinu sa belim kružnim dizajnima nekada sa kratkim, a nekada bez rukava. Takođe, na sebi je imala uski tamno sivi šorc, plave nindža sandale, kao i traku Sela lišća koju je nosila vezanu na vrhu glave umesto na čelu. U mangi, često je prikazivana sa lakom za nokte i senkom za oči, dok ih u animeu nikad ne nosi.

U drugom delu, Sakurina odeća se sastoji od crvene majce bez rukava sa rajsferšlusom na sredini i tamnih rukavica, tamnosivog šorca, svetloružičastoe suknje i dugačkih čizama do kolena od kojih su joj slobodni prsti. Njena traka za glavu u drugom delu je crvena.

Tokom Četvrtog rata šinobija, Sakura nosi standardni prsluk Sela lišća, pamno plave pantalone, nindža sandale i traku Ujedinjenih snaga šinobija na vrhu glave.

Dve godine po završetku rata, Sakura je viđena kako nosi crvenu haljinu bez rukava, sa belim ukrasima i krugom na leđima koja joj doseže do butina. Takođe nosi kratke crne pantalone, crne rukavice i sive zaštitnike za kolena i laktove. Svoje čizme iz drugog dela je zamenila sivim nindža sandalama sa visokim potpeticama.

U odraslom dobu, Sakurina odeća se satoji od crvene kipao košulje kratkih rukava sa grbom klana Učiha na leđima. Nosi i svetle pantalone do kolena i tamno crvene sandale sa visokim potpeticama. S obzirom na to da puno vremena provodi kod kuće, nekada je prikazivana i sa belom keceljom i dugačkim sređenim noktima.

## Sposobnosti

Kao genin, Sakura je, fokusirajući se samo na učenje, uskratila sebe za bilo kakve korisne borbene veštine, osim onih osnovnih koje je naučila na akademiji. To je u velikoj meri ograničilo njenu ulogu u misijama, do tačke da se gotovo u potpunosti oslanjala na svoje saborce, Saskea i Naruta. Jednom prilikom, Šikamaru Nara je za nju izjavio da je "kunoiči bez ikakvog posebnog talenta". Odlučna da ovo promeni, Sakura je naporno trenirala sa Cunade, u periodu od dve i po godine; da bi se nakon toga pokazala sposobnom za borbu sa protivnikom moćnim kao što je Sasori, član Akacukija i kriminalac s-ranga; kao i da pomogne u borbi protiv mnogih oživljenih nindži, pa čak i Madare Učihe. Zbog brzine njenog napretka kao nindže, drugi su primetili da će Sakura zasigurno nadmašiti Cunade, što je postalo još očiglednije kada je uspela da oslobodi Snagu stotinu pečata tokom Četvrtog svetskog rata šinobija. Dve godine kasnije, unapređena je u rang džonina, i bila je sposobna da samostalno pobedi Kida Cumikija, uprkos tome što je bio osnažen drogom repate zveri.

### Fizičke predispozicije i kontrola čakre

Iako je Sakura retko koristila tajdžicu u prvom delu, uspela je da se održi protiv Ino, jednog od najboljih učenika u svom razredu. Nakon Cunine obuke, Sakurin tajdžicu se popravio do te mere da je lako mogla da uništi veliki broj od stotinu Sasorijevih lutaka, ili da porazi na desetine klonova desetorepe zveri.
Još u prvom delu, Sakurina najizrazitija veština bila je njena odlična kontrola čakre, koja je bila bolja od Narutove, pa čak i od Saskeove. Ovo joj je omogućavalo da izvodi tehnike sa maksimalnom efikasnošću bez trošenja mnogo čakre; zbog čega je njen učitelj, Kakaši Hatake primetio da je talentovana za gendžicu. Iako zapravo nikada nije viđena kako koristi gendžicu, često je pokazano da brzo prepoznaje kada se koristi, i oslobađa sebe ili druge od njega. U narednim godinama, njena veština i inteligencija donela joj je otpornost na tehnike iluzije i postala je sposobna da se lako izbavi čak i iz nekih od najjačih.

Zbog treninga sa Cunade tokom više od dve godine, njena kontrola čakre je izuzetno napredovala, i postala je ključni činilac mnogih njenih sposobnosti. Skupivši čakru u pesnicu ili stopala i oslobađajući je pri kontaktu sa protivnikom, Sakura može osloboditi čudovišnu snagu, dovoljno veliku da uništi zgrade ili razvali tlo. Takođe, može da pošalje čakru po celom telu kako bi podigla veću masu i poboljšala svoju sposobnost da podnese udarce.

Još jedan od Cunadinih ciljeva prilikom Sakurinog treninga bio i povećanje Sakurinih rezervi čakre kako bi mogla da oslobodi Snagu stotinu pečata, za šta je bilo potrebno tri godine. Kada se pečat otvori, Sakura ima pristup celoj sakupljenoj čakri, što joj omogućava da izvodi tehnike u većim razmerama nego što je obično u stanju. Između ostalog, njeni fizički napadi su daleko jači, toliko da je jednim udarcem supela da povredi Kaguju Ocucuki, slomivši joj jedan rog. U ovakvom stanju, Sakura može razdeliti svoju čakru i drugim nindžama.